
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου του δήμου Καλαμαριάς (Ν. Θεσ¬ 
σαλονίκης). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Ηλιού¬ 
πολης (Ν. Αττικής)... 2 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου πόλεως Βόλου 
στο Ο.Τ. 103 στη συνοικία Οξυγόνου.. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 66033 (1) 

Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου του δήμου Καλαμαριάς (Ν. θεσσαλονί- 
κης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α’ 138), όπως τροποποιήθηκε με το από 19.6.1987 
Π. Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α’ 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την 2401/11.5.1990 πράξη συναίνεσης, ενώπιον της συμβο¬ 
λαιογράφου Θεσσαλονίκης Πελάγιος Γεωργαυτζή - Κουλουκάτση, της 
θάλειας Συροπούλου, η οποία έχει την αποκλειστική κυριότητα του πα¬ 
ρακάτω περιγραφομένου ακινήτου. 

7. Την από 21.5.1990 αίτηση της θάλειας Συροπούλου. 


8. Την 361/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 40701,11.1.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου- 
μένου με το από 22.2.1926 π.δ/γμα όπως αυτό τροποποιήθηκε με το 
από 18.5.1981 π.δ/γμα (Δ’ 262), ακινήτου (βαρυνομένου), που βρί¬ 
σκεται εντός του ρυμοτομικού σχεδίου του δήμου Καλαμαριάς (Ν. Θεσ¬ 
σαλονίκης), επί της οδού Ιωνίας και του .οποίου την αποκλειστική κυριό¬ 
τητα έχει η παραπάνω συναινούσα τη μεταφορά συντελεστή Θάλεια Συ¬ 
ροπούλου, όπως το βαρυνόμενο ακίνητο φαίνεται με στοιχεία 14, 15, 
16, 17, 14 στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την 66033/1991 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου για το οποίο υφίσταται δικαίωμα μεταφοράς 
συντελεστή δόμησης: 49,50 τ.μ. 

β) Ποσοστό κάλυψης: 70%. 

γ) Συντελεστής δόμησης: 2,4 

6) Δομήσιμες επιφάνειες που αντιστοιχούν σ’ αυτό: 49,50 τ.μ. X 2,4 
= 118,80 τ.μ. 

ε) Μεταφερόμενες δομήσιμες επιφάνειες: 118,80 τ.μ. (εκ των 
οποίων 34,65 τ.μ. από ισόγειο και 84,15 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της θάλειας Συροπούλου για εμβαδόν 118,80 τ.μ. (34,65 τ.μ. 
από ισόγειο και 84,15 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

Αριθ. Γ. 78973 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Ηλιούπολης (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την αριθ. πρωτ. 82045/5.12.1989 αίτηση των Κωνσταντίνου 
και Μαρίας Σκουλήκα. 

7. Την 403/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 27370/5.3.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση ιης μεταφοράς του συντελεστή δό¬ 
μησης που εγκρίθηκε με το από 28.2.1982 π.δ/γμα (Δ' 221), από το 
βαρυνόμενο (ρυμοτομούμενο) ακίνητο, που βρίσκεται εντός του ρυμοτο¬ 
μικού σχεδίου δήμου Χαλανδρίου (Ν. Αττικής), στη θέση Πυκραμυγδα- 
λιές ή Μεταμόρφωση και ειδικότερα επί της οδού Αττικής για το οποίο 
έχει εκδοθεί ο 887/1989 σχετικός τίτλος δικαιώματος μεταφοράς συ¬ 
ντελεστή δόμησης, στο όνομα των Κωνσταντίνου Σκουλήκα και Μαρίας 
Σκουλήκα σε άλλο ακίνητο (ωφελούμενο) που βρίσκεται εντός του ρυμο¬ 
τομικού σχεδίου δήμου Ηλιούπολης (Ν. Αττικής) και ειδικότερα επί των 
οδών Σ. Βενιζέλου και Κανάρη, φερόμενο ως ιδιοκτησία των Κωνστα¬ 
ντίνου Σκουλήκα και Μαρίας Σκουλήκα, όπως το ωφελούμενο ακίνητο 


φαίνεται με στοιχεία Α Β Γ Δ Α στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 58973/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ιαχυόντων στην 
περιοχή όρων δόμησης 39,82 τ.μ. που (αντιστοιχεί σε 20,00 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 327,13 τ.μ. 

β) Ποσοστό κάλυψης: 70%. 

γ) Συντελεστής δόμησης: 1,5217 

δ) Μέγιστο επιτρεπόμενο ύψος του ανεγερθησομένου κτιρίου: έντεκα 
μέτρα και σαράντα εκατοστά ίου μέτρου (11,40 μ.). 

ε. Το κτίριο πρέπει να ανεγέρθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58973/1991 πράξη του καί που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Εγκρίνεται η χορήγηση νέου τίτλου μεταφοράς συντελεστή σε αντικα¬ 
τάσταση του 887/1989 τίτλου, στο όνομα των Κωνσταντίνου Σκου¬ 
λήκα και Μαρίας Σκουλήκα, για το υπολειπόμενο και χρησιμοποιηθέν 
εμβαδόν 20,00 τ.μ. (50,00 τ.μ. - 30,00 τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


























ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4773 




























ΟΡΟΙ. 


ϊ οφ 


& β ι; ^ € Λ ο V 









4775 

ΑΠΟΦΑΣΕΙΣ 

Αριθ. 4029 (3) 

Τροποποίηση του εγκεκριμένου ρυμοτομικού σχεδίου πόλεως Βόλου στο 
Ο.Τ. 103 στη συνοικία Οξυγόνου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχεδίων πόλεων 
και κωμών του Κράτους» όπως τροποποιήθηκε και συμπληρώθηκε με¬ 
ταγενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν, 

3. Τις διατάξεις του ΑΝ 314/68 όπως τροποποιήθηκαν και συμπλη¬ 
ρώθηκα» με το Ν.Δ/γμα 1018/71. 

4. Τις διατάξεις του υπ’ αριθ. 183/86 Π.Δ/τος (ΦΕΚ 70/Α). 

5. Το εγκεκριμένο ρυμοτομικό σχέδιο Βόλου. 

6. Την υπ’ αριθ. 248/1990 απόφαση Δημοτικού Συμβουλίου Βόλου 
με την οποία προτείνεται η κατάργηση της πρασιάς της παρόδου που 
είχε αναιγνωρισθεί με το ΦΕΚ 69/28.3.83 και του κοινόχρηστου χώ¬ 
ρου που βρίσκεται στην οδό Αδμήτου. 

7. Την υπ’ αριθ. 11/4.6.1991 θέμα 3ον γνωμοδότηση του Συμβου¬ 
λίου Χωροταξίοις Οικισμού και Περιβάλλοντος με την οποία κάνει δεκτή 
μεν την πρόταση του Δήμου Βόλου για την κατάργηση του κοινόχρη¬ 
στου χώρου, απορρίπτει δε την πρόταση του Δήμου Βόλου για την κα¬ 


τάργηση της πρασιάς και τη δημιουργία πρασιάς επί της οδού Αδμήτου 
και μόνο στην ιδιοκτησία Καραγιάννη Λεωνίδα, αποφασίζουμε: 

Εγκρίνουμε εν μέρει την προτεινόμενη από το Δημοτικό Συμβούλιο 
Βόλου τροποποίηση του εγκεκριμένου ρυμοτομικού σχεδίου Βόλου στο 
ΟΤ 103 στη συνοικία Οξυγόνου και συγκεκριμένα την κατάργηση του 
Κοινόχρηστου χώρου τη διατήρηση των πρασιών της παρόδου και την 
επιβολή πρασιάς στην ιδιοκτησία Λεωνίδα Καραγιάννη επί της οδού 
Αδμήτου πλάτους 2,00 μέτρων όπως αναλυτικότερα φαίνεται στο πρω¬ 
τότυπο τοπογραφικό διάγραμμα με κλίμακα 1:500 που έχει θεωρηθεί 
από την Προϊσταμένη του Τμήματος Πολεοδομίας και Πολεοδομικών 
Εφαρμογών στις 5.7.1991 και αποτελεί αναπόσπαστο μέρος της από¬ 
φασης, αυτής. 

Η ισχύς της παρούσης απόφασης, αρχίζει από τη δημοσίευσή της 
στην Εφημερίδα της Κυβερνήσεως. 

Αμέσως μετά τη δημοσίευση της παρούσης στην Εφημερίδα .της Κυ¬ 
βερνήσεως, ακριβές αντίγραφο του πρωτότυπου τοπογραφικού δια¬ 
γράμματος που τη συνοδεύει θα αναρτηθεί στον πίνακα ανακοινώσεων 
του ΤΠ και ΠΕ του Νομού Μαγνησίας επί 15ήμερον για να λάβουν 
γνώση οι ενδιαφερόμενοι. 

Βόλος, 5 Ιουλίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 



ΕΛΛΗΝΙΚΗ ΔΗΜΟΚΡΑΤΙΑ - ΝΟΜΑΡΧΙΑ ΜΑΓΝΗΣΙΑΣ 
ΔΗΜΟΣ ΒΟΛΟΥ - ΣΥΝΟΙΚΙΑ ΟΞΥΓΟΝΟΥ 













